ব্যাটিং অর্ডারে পরিবর্তন নিজেই পরিবর্তন এনেছিলেন। তিনটি টি টোয়েন্টিতে ওপেন করতে চলে গিয়েছিলেন। বলাই বাহুল্য তিনটি টি টোয়েন্টির একটিতেও বড় রান করতে পারেননি কোহলি। টেস্ট ও ওয়ানডে কাঁপালেও টি টোয়েন্টিতে নেমে থমকে গেল কেন কোহলির ব্যাট? 
বুধবার খেলার শেষে প্রশ্নটা উঠেই গেল। তা-ও আবার বেঙ্গালুরুতে। যে মাঠ কোহলির দ্বিতীয় ঘর বলে স্বীকৃত। টি টোয়েন্টি সিরিজের নির্ণায়ক ম্যাচটি জেতার পরে কোহলিকে এক সাংবাদিক প্রশ্ন ছুড়ে দিয়েছিলেন।  যার জবাবে মজা করেই কোহলিকে বলতে শোনা গিয়েছে, ‘আইপিএলে আমি ওপেন করেছি। শতরানও করেছি। তখন কিন্তু প্রশ্নটা শুনতে হয়নি। এখন রান না পাওয়াতেই এই প্রশ্ন উঠে গেল। দলটা তো এগারো জনের। প্রতিদিন যদি আমিই রান করি, তাহলে বাকিরা তো সুযোগই পাবে না। বাকিদেরও তো রান করার সুযোগ দিতে হবে।’ 
বোঝাই যাচ্ছে, নিজের রান না পাওয়া নিয়ে মোটেও চিন্তিত নন কোহলি। পালটা দিয়েছেন সংশ্লিষ্ট সাংবাদকিকে। বলেছেন, ‘দু’টো ম্যাচে যদি ৭০ করতাম, তাহলে আমাকে এই প্রশ্ন শুনতে হত না।’ সিরিজ জয় উপভোগ করছেন কোহলি। ব্যক্তিগত সাফল্য-ব্যর্থতা নিয়ে একদমই চিন্তিত নন।